Diari Oficial de la Generalitat Valenciana


Sumari del DOGV 9946, del 27-09-2024 (2024/9798)

RESOLUCIÓ, de 12 de març de 2024, del STIEMV, per la qual s’atorga a VF Renovables 37, SL, l’autorització d’implantació en sòl no urbanitzable, l’autorització administrativa prèvia, l’autorització administrativa de construcció i s’aprova el pla de desmantellament i de restauració del terreny i l’entorn afectat d’una central de producció d’energia elèctrica de tecnologia fotovoltaica i de la seua infraestructura d’evacuació, situada a Picassent, de potència instal·lada de 2.940 kWn i potència dels mòduls fotovoltaics de 3.408,6 kWp, denominada «FV Parque Solar Picassent». ATALFE/2020/2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/9798

CVE
:   PNCZ-O-7132-0925

Data del document
:   12-03-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Vista la sol·licitud de data 10/09/2020 d’autorització d’implantació en sòl no urbanitzable, l’autorització administrativa prèvia, l’autorització administrativa de construcció, relativa a la instal·lació elèctrica les característiques de la qual s’indiquen a continuació, pel procediment integrat d’autorització de centrals fotovoltaiques que se situaran sobre sòl no urbanitzable establit pel Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la reactivació econòmica urgent (d’ara en avant, DL 14/2020):

Promotor: VF Renovables 37, SL

Nom de la instal·lació: FV Parque Solar Picassent

Tecnologia: fotovoltaica

Grups generadors:

– Potència total: 3.408,6 kWp / 2.940 kWn

– Nre. mòduls: 5.928

– Potència unitària 575 Wp

– Tipologia: monocristal·lí monofacial

– Sistema de subjecció i ancoratge: suports fixos i tipus de subjecció i ancoratge mitjançant clavaments

Potència nominal de l’inversor: 12 inversors de 250 kW (3.000 kW)

Limitador en l’inversor: 11 inversors amb potència nominal de 250 kW i 1 inversor limitat a 190 kW, mitjançant PPC (Plant Power Control). Potència total limitada de 2.940 kW

Potència del permís d’accés i connexió: 2.940 kW

Infraestructures d’evacuació:

– Centre de transformació d’intempèrie de 3.250 kVA amb relació de tensió 0,8/20 kV, formada per 1 cel·la de línia, 1 cel·la auxiliar, 1 cel·la de mesura i 1 cel·la de protecció

– Línia subterrània de 20 kV i freqüència de 50 Hz, tipus HEPR-Z1 Al 12/20 kV de 3x240 mm²+H16, de 1.176 m de longitud, entre el centre de transformació i el centre de seccionament de companyia

Punt de connexió a la xarxa: línia 04 Picassent de 20 kV de l’ST Torrent, entre els suports 402237 i 402238, de manera que és necessari que s’instal·le un centre de seccionament i un nou suport de conversió aerosubterrani, tramitats en un expedient independent

Xarxa a la qual es connecta: xarxa de distribució d’I-DE Redes Eléctricas Inteligentes, SAU

Ubicació: els grups generadors i la infraestructura d’evacuació se situen a Picassent

Grups generadors: polígon 3, parcel·la 395

Centre de transformació: polígon 3, parcel·la 395

Línia elèctrica de 20 kV, tram subterrani 1, des del transformador a les cel·les de protecció i mesurament, longitud 3 m. Polígon 3, parcel·la 395

Línia elèctrica de 20 kV, tram subterrani 2, des del centre de transformació fins al centre de seccionament. Longitud 1.173 m. Polígon 3, parcel·les 395, 9029, 9031 i 631

Centre geomètric: coordenades UTM ETRS89 fus 30S, X: 714.798,6, Y: 4.362.495,93

Segons indica l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, la potència instal·lada és de 2.940 kW.

L’expedient s’ha sotmés a tots els tràmits arreplegats en el Decret llei 14/2020, de 7 d’agost, del Consell.

No s’han presentat al·legacions durant el període d’informació pública.

De les consultes a altres administracions o empreses de servicis resulten els condicionats que es troben en el resolc segon d’esta resolució, amb els quals el promotor està d’acord.

Consten els informes favorables de l’Ajuntament de Picassent i de la Direcció General de Medi Natural i Avaluació Ambiental.

Consten els informes favorables vinculants dels òrgans competents en matèria d’ordenació del territori i paisatge que s’establixen en l’article 25 del DL 14/2020, en els quals es determinen els condicionants acceptats pel promotor i que es troben en el resolc primer d’esta resolució.

Consta en l’expedient la justificació de no sotmetre’s a l’avaluació d’impacte ambiental.

Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa, de manera efectiva, dels recursos econòmics i financers necessaris per a materialitzar el projecte d’execució sol·licitat.

El promotor ha justificat que disposa dels terrenys a on s’implantarà la instal·lació.

La instal·lació disposa dels permisos d’accés i connexió vigents per a la totalitat de la potència instal·lada.

Com que es tracta d’un projecte amb una potència de generació superior o igual a 10 MW, en virtut de l’article 33.1 del Decret llei 14/2020, de 7 d’agost, es tramita, des del 23 d’abril de 2022, pel procediment d’urgència d’acord amb la Llei 39/2015, de procediment administratiu comú de les administracions públiques.

S’ha sol·licitat l’informe preceptiu i no vinculant que establix l’article 30.2 del Decret llei 14/2020, de 7 d’agost, en data 02/06/2022, i l’ajuntament no s’ha pronunciat en el termini establit.

*Fonaments de dret*

La instrucció i la resolució d’este procediment administratiu corresponen a la Generalitat Valenciana, ja que la instal·lació elèctrica objecte d’este es troba íntegrament en el territori de la Comunitat Valenciana i no s’enquadra en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb l’article 53.1 de la Llei 24/2013, de 26 de desembre, del sector elèctric, la construcció de les instal·lacions de producció d’energia elèctrica requerix una autorització administrativa prèvia i una autorització administrativa de construcció.

El procediment és el que establix el capítol II del títol III del Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica (DL 14/2020), ja que es tracta d’una central fotovoltaica que s’implantarà en sòl no urbanitzable, tenint en compte el que establix l’article 7.3 del Decret 88/2005, de 29 d’abril.

D’acord amb el que disposa el Decret 88/2005, de 29 d’abril, concordat amb el Decret 131/2023, de 10 d’octubre, de 2023, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, correspon al Servici Territorial d’Indústria, Energia i Mines de València la resolució d’este procediment.

D’acord amb l’article 21.5 de la Llei 24/2013, de 26 de desembre, formaran part de la instal·lació de producció les infraestructures d’evacuació, que inclouen la connexió amb la xarxa de transport o de distribució i, si és el cas, la transformació d’energia elèctrica.

L’article 216 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, establix que la Generalitat intervé en l’autorització d’usos i aprofitaments en sòl no urbanitzable, dins dels límits i en les condicions que establix este text refós, mitjançant la declaració d’interés comunitari prèvia a la llicència municipal, en concret en el supòsit que preveu l’article 211.1, paràgraf d, generació d’energia renovable, excepte en els supòsits que preveuen els articles 217, 218 i 219.

Segons l’epígraf i de l’article 2 del DL 14/2020, l’autorització d’implantació en sòl no urbanitzable és el pronunciament de l’òrgan competent en matèria d’energia que, d’acord amb l’informe previ, preceptiu i favorable de l’òrgan competent en matèria d’ordenació del territori i paisatge, autoritza implantar una instal·lació de producció d’energia elèctrica que utilitza energia primària d’origen renovable en unes parcel·les concretes de sòl no urbanitzable i establix les condicions en què es podrà dur a terme esta implantació. Este pronunciament substituïx la intervenció que fa la Generalitat en el procediment d’autorització d’usos i aprofitaments en sòl no urbanitzable que preveu la normativa d’ordenació del territori, urbanisme i paisatge.

Segons el que s’indica en l’epígraf j de l’article 2 i en l’article 25 del DL 14/2020, l’informe en matèria d’ordenació del territori i paisatge té caràcter vinculant i ha de ser favorable en els termes que es preveuen en l’apartat 1 de l’article 25, a l’efecte de poder atorgar l’autorització d’implantació en sòl no urbanitzable de la instal·lació, excepte en els supòsits en els quals no es requerisca l’autorització esmentada d’acord amb la legislació d’ordenació del territori, urbanística i del paisatge.

De conformitat amb la Llei 21/2013, de 9 de desembre, d’avaluació ambiental, i la Llei 2/1989, de 3 de març, de la Generalitat Valenciana, d’impacte ambiental, la instal·lació objecte d’este procediment no constituïx un projecte sotmés a l’avaluació d’impacte ambiental.

D’acord amb l’article 53.1.a de la Llei 24/2013, de 26 de desembre, del sector elèctric, l’autorització administrativa d’instal·lacions de generació no es podrà atorgar si el titular no ha obtingut prèviament els permisos d’accés i connexió a les xarxes de transport o distribució corresponents.

D’acord amb l’article 36.2 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, per a obtindre l’autorització de la instal·lació serà un requisit previ indispensable l’obtenció dels permisos d’accés i connexió a les xarxes de transport o distribució corresponents per la totalitat de la potència de la instal·lació, sense perjuí que l’article 53.1 de la Llei 24/2013, de 26 de desembre, disposa que les autoritzacions administratives d’instal·lacions de generació es podran atorgar per una potència instal·lada superior a la capacitat d’accés que figure en el permís d’accés.

La disposició addicional primera del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, establix que les instal·lacions de generació d’electricitat amb una potència total instal·lada que supere la capacitat d’accés atorgada en el seu permís d’accés hauran de disposar d’un sistema de control, coordinat per a tots els mòduls de generació i instal·lacions d’emmagatzematge que la integren, que impedisca que la potència activa que esta puga injectar a la xarxa supere esta capacitat d’accés.

D’acord amb la redacció vigent de l’article 3 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, en el cas d’instal·lacions fotovoltaiques la potència instal·lada serà la inferior de les dos següents:

a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.

b) La potència màxima de l’inversor o, si és el cas, la suma de les potències dels inversors que configuren esta instal·lació.

Segons la disposició transitòria quinta del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, la nova definició de potència instal·lada introduïda mitjançant la disposició final tercera u tindrà efectes per a les instal·lacions que, havent iniciat la seua tramitació, encara no hagen obtingut l’autorització d’explotació definitiva.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, i l’article 8 del Decret 88/2005, de 29 d’abril, els sol·licitants d’autoritzacions d’instal·lacions de producció d’energia elèctrica han d’acreditar la seua capacitat legal, tècnica i economicofinancera exigible per a dur a terme cada un dels projectes que presenten; tot això, sense perjuí del que preveu este últim en relació amb l’exempció d’acreditació d’estes capacitats que potestativament puga atorgar l’Administració per als que estiguen exercint l’activitat.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia s’ha de justificar la necessitat de la instal·lació i que esta no genera incidències negatives en el sistema.

D’acord amb l’article 53.1.b de la Llei 24/2013, del sector elèctric, per a sol·licitar l’autorització administrativa de construcció, el promotor presentarà un projecte d’execució, juntament amb una declaració responsable, que acredite el compliment de la normativa que li siga aplicable.

Segons el que establix el capítol III del títol III del DL 14/2020, la persona titular de la instal·lació està obligada a desmantellar-la completament i restaurar els terrenys i l’entorn al finalitzar l’activitat, i ha de constituir una garantia econòmica a favor de l’òrgan competent en matèria d’energia per a autoritzar la instal·lació, l’import de la qual serà la capitalització del pressupost de desmantellament de la central fotovoltaica i de restauració del terreny i l’entorn afectat al tipus d’interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d’execució material del projecte tècnic. Esta garantia es cancel·larà quan la titular de la instal·lació acredite el compliment de les obligacions a les quals està subjecta.

En virtut de la disposició transitòria única del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, les modificacions que establix este decret llei que afecten la implantació d’instal·lacions per a l’aprofitament de les energies renovables seran aplicables als procediments en tràmit.

En consideració al que s’ha exposat, una vegada s’han complit els requisits i els procediments legals i reglamentaris que establix la legislació vigent aplicable,

RESOLC

*Primer*

Atorgar l’autorització d’implantació en sòl no urbanitzable en les parcel·les següents per a la realització de l’activitat de producció d’energia elèctrica, atés el sentit favorable de l’informe emés per l’òrgan competent en matèria d’ordenació del territori i paisatge:

– Polígon 3, parcel·la 395 del terme municipal de Picassent.

Amb els condicionats següents inclosos en:

– Segons l’informe del Servici d’Infraestructura Verda i Paisatge de la Direcció General d’Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori, de 30/06/2022 i 06/10/2022,

– S’ha de mantindre l’arbratge citrícola que no està afectat per la disposició dels panells.

– S’ha de mantindre el cultiu que no està afectat per la implantació dels panells del primer bancal, en la zona confrontant amb el camí del Realón, i recol·locar els panells en altres panells del bancal pròxim a la vivenda.

– S’han de desplaçar els panells cap a la zona del camí per a mantindre l’arbratge actual en el perímetre.

– S’ha de fraccionar la retícula dels panells per a adequar-se als bancals existents en la parcel·la, per a respectar la morfologia del territori.

– Segons l’informe del Servici de Gestió Territorial de la Direcció General d’Urbanisme, Paisatge i Avaluació Ambiental, de la Conselleria de Medi Ambient, Aigua, Infraestructures i Territori, de 20/07/2022 i 20/09/2022:

– S’han de plantar i conservar les zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració, de manera que disminuïsquen els escolaments.

– S’ha d’establir algun obstacle o alguna mesura que frene la velocitat i el volum dels escolaments en el camí central de la planta, amb l’objectiu de minimitzar l’impacte sobre les parcel·les adjacents o el llit de la canyada de l’Alcaldet, així com mantindre l’actual sistema de terrasses de cultiu.

Els projectes que s’autoritzen hauran d’estar adaptats als condicionats anteriors.

El període de vigència d’esta serà de 30 anys, sense perjuí de les possibles pròrrogues que s’atorguen, amb una sol·licitud prèvia de la titular abans que acabe el termini citat, que estiguen plenament justificades.

La caducitat de l’autorització d’implantació en sòl no urbanitzable suposarà la caducitat de les autoritzacions energètiques concedides, i l’obligació de la titular de desmantellar la instal·lació i restaurar el terreny i l’entorn afectat.

De la mateixa manera, en cas de tancar la instal·lació definitivament, caducarà l’autorització d’implantació en sòl no urbanitzable, fet que s’especificarà en l’autorització del tancament.

*Segon*

Atorgar l’autorització administrativa prèvia de la instal·lació de producció d’energia elèctrica a partir de fonts renovables que s’indica, i les seues infraestructures d’evacuació de l’energia elèctrica generada:

Promotor: VF Renovables 37, SL

Nom de la instal·lació: FV Parque Solar Picassent

Tecnologia: fotovoltaica

Grups generadors:

– Potència total: 3.408,6 kWp / 2.940 kWn

– Nre. mòduls: 5.928

– Potència unitària 575 Wp

– Tipologia: monocristal·lí monofacial

– Sistema de subjecció i ancoratge: suports fixos i tipus de subjecció i ancoratge mitjançant clavaments

Potència nominal de l’inversor: 12 inversors de 250 kW (3.000 kW)

Limitador en l’inversor: 11 inversors amb potència nominal de 250 kW i 1 inversor limitat a 190 kW, mitjançant PPC (Plant Power Control). Potència total limitada de 2.940 kW

Potència del permís d’accés i connexió: 2.940 kW

Infraestructures d’evacuació:

– Centre de transformació d’intempèrie de 3.250 kVA, amb relació de tensió 0,8/20 kV, formada per 1 cel·la de línia, 1 cel·la auxiliar, 1 cel·la de mesura i 1 cel·la de protecció

– Línia subterrània de 20 kV i freqüència de 50 Hz, tipus HEPR-Z1 Al 12/20 kV de 3x240 mm²+H16, de 1.176 m de longitud, entre el centre de transformació i el centre de seccionament de companyia

Punt de connexió a la xarxa: línia 04 Picassent de 20 kV de l’ST Torrent, entre els suports 402237 i 402238, de manera que és necessari que s’instal·le un centre de seccionament i un nou suport de conversió aerosubterrani, tramitats en un expedient independent

Xarxa a la qual es connecta: xarxa de distribució d’I-DE Redes Eléctricas Inteligentes, SAU

Ubicació: els grups generadors i la infraestructura d’evacuació se situen a Picassent

– Grups generadors: polígon 3, parcel·la 395

– Centre de transformació: polígon 3, parcel·la 395

Línia elèctrica de 20 kV, tram subterrani 1, des del transformador a les cel·les de protecció i mesurament, longitud 3 m. Polígon 3, parcel·la 395

Línia elèctrica de 20 kV, tram subterrani 2, des del centre de transformació fins al centre de seccionament. Longitud 1.173 m. Polígon 3, parcel·les 395, 9029, 9031 i 631

Centre geomètric: coordenades UTM ETRS89 fus 30S, X: 714.798,6, Y: 4.362.495,93

D’acord amb els projectes i la documentació que consta en l’expedient:

– Projecte per a l’autorització administrativa prèvia i de construcció de parc fotovoltaic sobre terreny i connectat a la xarxa que inclou la planta, el centre de transformació i la línia d’evacuació, firmat el 13 de juliol de 2023, juntament amb una declaració responsable dels tècnics competents, el projectista i el director d’execució d’obres, firmada l’11/03/2024, i una declaració responsable de la persona tècnica competent projectista d’acord amb l’article 53.1.b de la Llei 24/2013, de 26 de desembre, del sector elèctric, firmada l’11/03/2024.

– Memòria de justificació de compliment de l’article 11 del Decret llei 14/2020, de data 13 de juliol de 2023.

Pressupost global de la instal·lació: 1.477.458,82 euros. (un milió quatre-cents setanta-set mil quatre-cents cinquanta-huit euros amb huitanta-dos cèntims d’euro)

Esta autorització s’atorga condicionada al compliment de les determinacions reflectides en els condicionats imposats. En particular, s’han d’observar les condicions següents:

– Informe de la Direcció General de Medi Natural i Avaluació Ambiental de la Conselleria de Medi Ambient, Aigua, Infraestructures i Territori de 03/06/2022, en el qual s’emet, entre altres, el condicionat següent:

– Seria convenient fer una canalització que arreplegue les aigües d’escolament i les deposite de manera dispersa, o bé les acumule o les redirigisca per a usar-les posteriorment per al reg de la pantalla vegetal d’integració paisatgística.

– S’haurà de mantindre una capa de cultiu herbaci en totes les instal·lacions que afavorisca el manteniment de l’estructura edàfica i, a més, la presència d’insectes pol·linitzadors, que puga fer possible el seu ús combinat amb l’apicultura o l’agrofotovoltaica.

– S’instal·laran caixes niu al llarg de l’estructura d’integració paisatgística amb una densitat mínima d’1 per cada 50 metres de longitud de la barrera.

– La barrera d’integració paisatgística haurà d’estar composta per diferents espècies de flora pertanyents a la sèrie de vegetació corresponent a la zona natural i els individus es disposaran en forma de bosquet, no de manera lineal, per a afavorir el trànsit de fauna a través d’esta i la biodiversitat de l’ecosistema.

– S’utilitzaran seguidors que s’adapten al terreny per als quals no siga necessari fer desmunts, condicionaments topogràfics, esplanacions o anivellaments del terreny.

– No es permet retirar terra fèrtil i en el procés de desmantellament de la planta solar no ha de quedar cap element artificial en l’enclavament.

– La planta s’instal·larà en una superfície que actualment forma part del vedat de caça V-10226, per la qual cosa s’informaran els seus titulars del canvi d’ús del sòl.

– Les consideracions de caràcter general que cal tindre en compte en relació amb l’informe emés per la Confederació Hidrogràfica del Xúquer en data 27/05/2022:

– Garantir el drenatge superficial de les aigües cap als llits, de manera que es mantinguen els màrgens nets.

– Es reduirà, en la mesura que siga possible, la plataforma de treball de la maquinària i dels accessos.

Així com altres condicionats que figuren en els diferents informes que han emés les administracions públiques, els organismes i les empreses de servici públic o de servicis d’interés econòmic general consultats afectats pel projecte, els quals s’han traslladat durant la tramitació de l’expedient.

La persona titular d’esta autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric, i el desplegament reglamentari d’esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus. En tot cas, la titular ha d’observar els preceptes, les mesures i les condicions que s’establisquen en la legislació aplicable en cada moment a l’activitat de producció d’energia elèctrica.

L’incompliment de les condicions i els requisits que establix esta autorització o la variació substancial dels pressupostos que han determinat que s’atorgue poden ocasionar que esta es revoque.

Esta autorització s’emet sense perjuí de tercers i no afecta els drets particulars.

*Tercer*

Atorgar a la persona peticionària l’autorització administrativa de construcció de la instal·lació de producció d’energia elèctrica a partir de fonts renovables i les infraestructures d’evacuació de l’energia elèctrica generada que disposa d’autorització prèvia per la present resolució.

En l’execució del projecte s’han de tindre en compte les condicions següents:

1. Les instal·lacions s’han d’executar segons el/s projecte/s presentat/s, els annexos, si és el cas, i amb els condicionats tècnics que establixen les administracions públiques, els organismes i les empreses de servici públic o d’interés general afectats per les presents instal·lacions i que el sol·licitant ha acceptat.

2. Les instal·lacions que s’executaran han de complir, en tot cas, el que establix el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d’agost, pel qual s’establixen mesures per a la protecció de l’avifauna contra la col·lisió i l’electrocució en les línies elèctriques d’alta tensió.

Com que la potència total instal·lada (3.000 kW MW) és superior a la capacitat d’accés a la xarxa concedida (2.940 kW), s’ha d’instal·lar el sistema de control coordinat autoritzat en el punt segon d’esta resolució (segons el projecte d’instal·lació solar fotovoltaica sobre terreny i connectada a la xarxa) per a tots els mòduls de generació autoritzats amb este escrit (no s’autoritzen instal·lacions d’emmagatzematge) que impedisca que la potència activa que la instal·lació puga injectar a la xarxa supere la capacitat d’accés citada. Amb la sol·licitud d’autorització d’explotació provisional, serà un requisit imprescindible per a atorgar-la que la titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control referit, juntament amb la documentació justificativa del fabricant de les característiques del sistema esmentat i del seu compliment de la funcionalitat limitadora del fet que en cap règim de funcionament de la central s’injectarà una potència activa a la xarxa elèctrica superior a la capacitat d’accés atorgada.

3. La central elèctrica objecte d’esta resolució, d’acord amb la potència instal·lada d’esta, haurà de complir les prescripcions tècniques i l’equipament que, sobre esta qüestió, establix l’article 7 del Reial decret 413/2014, de 6 de juny, i la resta de normativa de desplegament, sobre els requisits de resposta davant de buits de tensió, l’adscripció a un centre de control de generació, el telemesurament en temps real i la resta d’obligacions que establix la regulació del sector elèctric per al tipus d’instal·lacions en què estes s’enquadren.

4. El termini màxim per a sol·licitar l’autorització d’explotació és de 23 mesos des que es notifique al titular de la instal·lació esta resolució, d’acord amb el cronograma dels treballs que figura en el projecte d’execució que s’autoritza, sense perjuí de les possibles pròrrogues que estiguen justificades.

La pròrroga de l’autorització no es podrà concedir si excedix la data o les dates de caducitat dels permisos d’accés i connexió a la xarxa elèctrica corresponents a la instal·lació.

Sense perjuí del que establix l’article 28 del Reial Decret llei 8/2023, de 27 de desembre, pel qual s’adopten mesures per a afrontar les conseqüències econòmiques i socials derivades dels conflictes a Ucraïna i Pròxim Orient, així com per a pal·liar els efectes de la sequera.

5. La titular d’esta resolució està obligada a comunicar a este òrgan, per registre electrònic i amb la diligència adequada, les incidències dignes de menció que es produïsquen durant l’execució.

6. La titular d’esta resolució ha de complir els deures i les obligacions derivats de la legislació de prevenció de riscos laborals vigent durant la construcció.

7. Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a este servici territorial o a la direcció general amb competències en matèria d’energia podrà efectuar les comprovacions i les proves que considere necessàries durant les obres i quan estes finalitzen, en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

8. Una vegada finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l’autorització d’explotació provisional per a proves d’acord amb el Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, en els termes que establix l’article 12 del Decret 88/2005, de 29 d’abril.

9. A esta sol·licitud s’han d’adjuntar els certificats de direcció i final d’obra, subscrits per la persona facultativa competent, que acrediten que s’adeqüen als reglaments tècnics en la matèria segons el que establix la normativa vigent per als projectes d’instal·lacions elèctriques i, igualment, respecte a esta autorització administrativa prèvia i de construcció. Quan els certificats de direcció i finalització d’obra mencionats no estiguen visats pel col·legi professional corresponent, s’acompanyaran de la declaració responsable oportuna, segons el que indica la Resolució de 22 d’octubre de 2010, de la Direcció General d’Energia, publicada en el DOGVnúm. 6389, de 3 de novembre de 2010.

10. Igualment, s’ha d’adjuntar la documentació requerida d’acord amb ll’ITC-LAT 04 del Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió, l’ITC RAT-22 del Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió, i el Reial decret 842/2002, de 2 d’agost, pel qual s’aprova el Reglament electrotècnic per a baixa tensió i les seues instruccions tècniques complementàries.

Així mateix, s’acompanyarà amb la cartografia de la instal·lació executada, en el format que establisca l’òrgan substantiu.

11. La persona titular té l’obligació de constituir una garantia econòmica per a complir l’obligació de desmantellar la instal·lació i restaurar els terrenys i el seu entorn, per un import de 724.726,95 € (set-cents vint-i-quatre mil set-cents vint-i-sis euros amb noranta-cinc cèntims), i ha d’acreditar la seua constitució deguda (amb l’aportació de la carta de pagament corresponent) amb la sol·licitud d’autorització d’explotació provisional de la instal·lació, la qual és un requisit indispensable per a poder atorgar-la.

La garantia s’ha de depositar en l’Agència Tributària Valenciana, de la qual serà beneficiari el Servici Territorial d’Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis a on se situen els grups generadors) i que es deposita per al compliment de l’obligació de desmantellament de la instal·lació i restauració dels terrenys i el seu entorn.

Esta garantia es cancel·larà quan la titular de la instal·lació acredite el compliment de les obligacions a les quals està afecta.

12. L’autorització d’explotació provisional no es podrà concedir si les instal·lacions de connexió a la xarxa de distribució o transport no s’han finalitzat i s’ha sol·licitat l’autorització d’explotació, de manera que l’entrada en servici de la central elèctrica puga ser efectiva.

13. Una vegada s’ha obtingut l’autorització d’explotació provisional, la titular ha de sol·licitar la inscripció prèvia en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 39 del Reial decret 413/2014, de 6 de juny. Es tindrà en compte el que indica l’article 41 respecte a la caducitat i la cancel·lació d’esta inscripció.

D’acord amb el que indica l’article 39.6 del Reial decret 413/2014 citat, la inscripció de la instal·lació en el Registre d’instal·lacions de producció d’energia elèctrica, amb caràcter previ, permetrà que esta funcione en proves.

14. Una vegada finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l’autorització d’explotació definitiva d’acord amb el Reial decret 413/2014, de 6 de juny, pel qual es regula l’activitat de producció d’energia elèctrica a partir de fonts d’energia renovables, cogeneració i residus, i segons el Decret 88/2005, de 29 d’abril. S’han d’adjuntar els certificats pertinents segons el que indiquen els punts anteriors.

15. Una vegada s’haja obtingut l’autorització d’explotació definitiva, la titular ha de sol·licitar la inscripció definitiva en el Registre administratiu d’instal·lacions de producció d’energia elèctrica, per a la qual cosa ha de presentar la documentació pertinent segons l’article 40 del Reial decret 413/2014, de 6 de juny.

16. No sol·licitar les autoritzacions d’explotació dins del termini suposarà la caducitat de les autoritzacions concedides.

17. El titular de la instal·lació té l’obligació de desmantellar-la i restituir els terrenys i l’entorn afectat una vegada caduquen les autoritzacions, o pel tancament definitiu de la instal·lació. Haurà d’obtindre l’autorització de tancament definitiu de la instal·lació, d’acord amb el que indica l’article 53.5 de la Llei 24/2013, de 26 de desembre, del sector elèctric, així com per al tancament temporal.

S’informa que la transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per a esta resolució requerixen una autorització administrativa prèvia, d’acord amb el que preveu el Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat. Així mateix, no es podran transmetre les autoritzacions concedides mentres la central no estiga completament executada i haja obtingut l’autorització d’explotació.

Tal com s’indica en l’article 38 del DL 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l’exacció dels tributs que corresponguen legalment per la prestació del servici municipal o per l’execució de construccions, instal·lacions i obres, a pagar el corresponent cànon d’ús i aprofitament en sòl no urbanitzable i a complir la resta de compromisos assumits i determinats en la llicència corresponent.

El respectiu cànon d’ús i aprofitament l’establirà l’ajuntament en la llicència corresponent, per una quantia equivalent al 2 % dels costos estimats de les obres d’edificació i de les obres necessàries per a la implantació de la instal·lació (el pressupost d’execució material del total de la instal·lació ascendix a 1.477.458,82 € (un milió quatre-cents setanta-set mil quatre-cents cinquanta-huit euros amb huitanta-dos cèntims). El cànon es reportarà d’una sola vegada en ocasió de l’atorgament de la llicència urbanística i l’ajuntament podrà acordar, a sol·licitud de l’interessat, el fraccionament o l’ajornament del pagament, sempre dins del termini de vigència concedit. L’atorgament d’una pròrroga del termini no implicarà un cànon urbanístic nou.

L’ajuntament pot acordar la reducció de fins a un 50 % quan la instal·lació siga susceptible de crear ocupació de manera significativa en relació amb l’ocupació local. L’impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s’integraran en el patrimoni municipal del sòl.

Segons el que establix l’article 26 del Reial decret 1183/2020, de 29 de desembre, d’accés i connexió a les xarxes de transport i distribució d’energia elèctrica, els permisos d’accés i de connexió d’instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l’abocament d’energia a la xarxa per un període superior a tres anys.

*Quart*

Aprovar el pla de desmantellament de la instal·lació i de restauració del terreny i l’entorn afectat, el pressupost del qual ascendix a 277.663,97 € (dos-cents setanta-set mil sis-cents seixanta-set euros amb noranta-set cèntims). Document:

– Pla de desmantellament de parc solar fotovoltaic i de restauració del terreny i l’entorn, de data 28/03/2022, i la declaració responsable vinculada del tècnic projectista.

La persona titular constituirà la garantia econòmica que es detalla en l’autorització de construcció prèviament a la sol·licitud d’autorització d’explotació provisional, segons el que indica el DL 14/2020.

*Quint*

D’acord amb el que disposa l’article 31 del DL 14/2020:

Publicar esta resolució en el *Diari Oficial de la Generalitat Valenciana*  i en el *Butlletí Oficial de la Província de València*, tenint en compte que la publicació d’esta es farà, igualment, a l’efecte que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució a les persones titulars desconegudes o amb domicili ignorat o a les que s’ha intentat notificar, però no s’ha pogut aconseguir.

Publicar en el lloc d’internet de la Conselleria d’Innovació, Indústria, Comerç i Turisme, en l’apartat d’Energia <https://cindi.gva.es/va/web/energia/instal-lacions-autoritzades>.

Notificar esta resolució a la titular i a totes les administracions públiques o els organismes i les empreses de servicis públics o servicis d’interés general que han intervingut, o han hagut d’intervindre, en el procediment d’autorització; les que han emés, o havien d’emetre, el condicionat tècnic al projecte d’execució; a les persones titulars de béns i drets afectats, així com a la resta d’interessades en l’expedient.

Les autoritzacions concedides es traslladaran a l’Institut Cartogràfic Valencià perquè incorporen les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

D’acord amb el segon paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, les autoritzacions, les llicències i els permisos, tant públics com privats, que haja d’obtindre el sol·licitant per a executar i posar en marxa la instal·lació a la qual es referix esta resolució, d’acord amb altres disposicions que resulten aplicables i, especialment, les relatives a l’ordenació del territori i el medi ambient. En tot cas, esta autorització s’emet sense perjuí de tercers i no afecta els drets particulars.

Serà causa de revocació d’esta resolució, amb la tramitació prèvia del procediment oportú, l’incompliment o la inobservança de les condicions que s’expressen, la variació substancial de les característiques descrites en la documentació presentada (excepte les exigides per condicionats) o l’incompliment o no manteniment dels pressupostos o els requisits essencials o indispensables, legals o reglamentaris, que s’han tingut en compte per a atorgar-la, així com qualsevol altra causa que, degudament i motivadament, ho justifique. En particular, la caducitat dels permisos d’accés i de connexió suposarà la ineficàcia de les autoritzacions que s’atorguen en esta resolució.

Contra esta resolució, que no posa fi a la via administrativa, és possible interposar un recurs d’alçada davant de la Direcció General d’Energia i Mines en el termini d’un mes, comptat des de l’endemà del dia en què tinga lloc la notificació de la present, d’acord amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 12 de març de 2024

Roberto Javier Anchel Añó

Cap del Servici Territorial d'Indústria, Energia i Mines